
21.
Par aizņēmuma ņemšanu projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ogres novadā” īstenošanai

2026. gada 26. martā Ogres novada pašvaldības dome pieņēma lēmumu “Par Ogres novada pašvaldības projekta „Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ogres novadā” īstenošanu un finansējumu” (protokols Nr. 5; 16.), par piedalīšanos Eiropas Savienības Kohēzijas politikas programmas 2021.-2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.5. pasākuma "Izglītības iestāžu nodrošinājums pilnveidotā vispārējās izglītības satura kvalitatīvai ieviešanai pamata un vidējās izglītības pakāpē" otrās projekta iesniegumu atlases kārtas projektam “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ogres novadā”, kura ietvaros tiktu veikta Edgara Kauliņa Lielvārdes vidusskolas telpu vienkāršotā pārbūve 2. un 3. būvniecības posmam, ar kopējām attiecināmām izmaksām 2 293 844,14 EUR (divi miljoni divi simti deviņdesmit trīs tūkstoši astoņi simti četrdesmit četri euro un 14 centi) apmērā.
Pamatojoties uz minēto lēmumu, 2026. gada 30. jūnijā starp Ogres novada pašvaldību un Centrālo finanšu un līgumu aģentūru noslēgta Vienošanās Nr. 4.2.1.5/2/26/I/020 par Eiropas Savienības fonda projekta īstenošanas, finansējuma piešķiršanas un uzraudzības kārtību. Projekta īstenošana nodrošinās mūsdienīgas mācību vides izveidi un pilnveidotā vispārējās izglītības satura kvalitatīvai ieviešanai nepieciešamās infrastruktūras attīstību Edgara Kauliņa Lielvārdes vidusskolā. Projekts ir paredzēts Ogres novada attīstības programmas 2022.-2027. gadam Investīciju plāna 2022.-2027. gadam 2.2.34. punktā. Projekta kopējie attiecināmie izdevumi ir 2 293 844,14 EUR, ERAF atbalsta summa nepārsniedz 1 711 011 EUR, pašvaldībai jānodrošina finansējums attiecināmajiem izdevumiem 25,41 %, nepārsniedzot 582 833,14 EUR. 
Pamatojoties uz Likuma “Par budžetu un finanšu vadību” 45. panta otro daļu, likuma „Par pašvaldību budžetiem” 22. pantu, likuma “Par valsts budžetu 2026. gadam un budžeta ietvaru 2026., 2027. un 2028. gadam” 40. panta pirmās daļas 1. punktu, 5. punkta a), b) apakšpunktu, Pašvaldību likuma 4. panta pirmās daļas 4. punktu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Ministru kabineta 2024. gada 17. decembra noteikumiem Nr. 879 “Noteikumi par kritērijiem un kārtību, kādā tiek izvērtēti pašvaldību investīciju projektu pieteikumi aizdevuma saņemšanai”, 

balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. [bookmark: _Hlk219382736][bookmark: _Hlk219382964]Ņemt Valsts kases aizņēmumu līdz 753 934 EUR (septiņi simti piecdesmit trīs tūkstoši deviņi simti trīsdesmit četri euro) ES fondu līdzfinansēta  projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ogres novadā” īstenošanai ar aizņēmuma izņemšanu vidējā termiņā 2026.-2027. gadā uz 20 gadiem,  piemērojot Valsts kases noteikto procentu likmi un nosakot pamatsummas atmaksas atlikšanu uz diviem gadiem.
2. Noteikt, ka aizņēmuma atmaksa tiek garantēta no Ogres novada pašvaldības pamatbudžeta līdzekļiem.
3. Uzdot Ogres novada pašvaldības Centrālās administrācijas Budžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
4. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

